Eduardo Jimeno Correas

Eduardo Jimeno Correas, naixito de Zaragoza (Comarca de Zaragoza) o 22 de febrero de 1870 y muerto en Madrit (Espanya) o 30 d'octubre de 1947, estió un director cinematografico aragonés, uno d'os pioners d'o cine en Aragón. Amás d'o suyo treballo como director, fació tamién cuantas labors relaconatas, dende dirección de fotografía dica montache, como por un regular se feba en ixe inte.

Treballando en primeras en una atracción de feria con su pai, rodó con a primera camaras cinematograficas que plegó en Aragón as Fiestas d'o Pilar de 1896, deixando-ne ixas escenas en dos cintas: Salida de la misa de doce de la Iglesia del Pilar de Zaragoza y Saludos, que son as primeras cintas d'o cine aragonés (encara que se diz que a cinta zaragozana mas antiga ye Desfile del Regimiento de Castillejos) y unas d'as mas antigas d'o cine en a peninsula iberica. T'as fiestas d'ixa anyada, ya heba amprau un local en a ciudat de Zaragoza, que se convertió en a primer sala cinematografica d'a historia d'a ciudat.

 Vinclos externos 

  Eduardo Jimeno Correas en a Gran Enciclopedia Aragonesa.
  Eduardo Jimeno Correas en IMDb.

Categoría:Directors cinematograficos d'Aragón
Categoría:Muertos en Madrit
Categoría:Naixius de Zaragoza
Categoría:1870 (naixencias)
Categoría:1947 (muertes)